
ГР. КРУМОВГРАД

Д  О  К Л  А  Д  Н  А   З  А  П  И  С  К  А

от  Себихан Керим Мехмед – кмет на община Крумовград
Относно: Предложение за включване на детски градини и училища от община Крумовград в списъка на защитените детски градини и училища.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

 Съгласно чл. 54, ал. 1 от Закона за предучилищното и училищно образование, защитена детска градина е детска градина, закриването на която би довело до нарушаване на достъпа до образование на децата в задължителна предучилищна възраст. 

Критериите за определяне на защитени детски градини се приемат с акт на Министерския съвет и са свързани с обективните географски и демографски фактори, наличието на пътна инфраструктура, отдалечеността и капацитета на най-близкото друго училище.

На основание чл. 1, ал. 1 от Постановление № 121/23.06.2017 година за приемане на критерии за определяне на защитените детски градини и защитените училища и на условия и ред за тяхното допълнително финансиране за защитена детска градина, която, ако бъде закрита, най-малко 8 деца в задължителна предучилищна възраст ще пътуват на не по-малко от 14 километра или 5 деца в задължителна предучилищна възраст ще пътуват на не по-малко от 20 километра по наличната асфалтирана пътна мрежа до най-близката друга детска градина или училище, които организират задължително предучилищно образование.

В планинските райони километрите се изчисляват на базата на разстоянието до най-близката детска градина или училище, които организират задължително предучилищно образование, умножено по коефициент за приравняване, отчитащ средната разчлененост на релефа и средната надморска височина за общината, който за община Крумовград е 1,16. 

Защитените детски градини получават ежегодно допълнително финансиране чрез бюджетите на първостепенните разпоредители с бюджет. Списъкът със защитените детски градини се актуализира ежегодно по мотивирано предложение на кмета на общината след решение на общинския съвет. Предложенията се внасят до 10 септември в Министерството на образованието и науката. 
На критериите за „защитени детски градини” на територията на община Крумовград отговарят следните детски градини: ДГ „Слънце“ с. Токачка и ДГ „Искра“ с. Странджево. 
Съгласно чл. 54, ал. 2 от Закона за предучилищното и училищно образование, защитено училище е училище, закриването на което би довело до нарушаване на достъпа до образование.  Защитените  училища не може да бъдат закривани. Защитените училища са включените в списък, приет от Министерския съвет и обнародван в "Държавен вестник". Списъкът се актуализира ежегодно до 1 ноември. Критериите за определяне на защитени училища се приемат с акт на Министерския съвет и са свързани с обективните географски и демографски фактори, наличието на пътна инфраструктура, отдалечеността и капацитета на най-близкото друго училище.

На основание чл. 2, ал. 1 от Постановление № 121/23.06.2017 година за приемане на критерии за определяне на защитените детски градини и защитените училища и на условия и ред за тяхното допълнително финансиране за защитено училище се определя училище, което ако бъде закрито, най-малко 10 ученици от I – VII клас ще пътуват на не по-малко от 20 километра по наличната асфалтирана пътна мрежа до най-близкото друго държавно или общинско училище, в което се осъществява обучение в съответния клас. 

В планинските райони километрите се изчисляват на базата на разстоянието до най-близкото друго държавно или общинско училище, умножено по коефициент за приравняване, отчитащ средната разчлененост на релефа и средната надморска височина за общината, който за община Крумовград е 1,16. 

Защитените училища получават ежегодно допълнително финансиране чрез бюджетите на първостепенните разпоредители с бюджет. Списъкът със защитените училища се актуализира ежегодно по мотивирано предложение на кмета на общината след решение на общинския съвет. Предложенията се внасят до 10 септември в Министерството на образованието и науката. 
На критериите за „защитени училища” на територията на община Крумовград отговаря ОУ „Иван Вазов” с. Поточница.
Мотивите за определянето на защитени детски градини, са следните:

1. За учебната 2024/2025 година по данни на директора на Детска градина „Слънце“ с. Токачка, община Крумовград, се очаква в детската градина да се обучават 18 деца. Броят на пътуващите 4-годишни, 5-годишни и 6-годишни деца към детската градина, която се предлага да бъде защитена е 17 деца, които пътуват от следните населени места:

· с. Пашинци на 5,70 км. х 1,16 = 6,612 км. от  с. Токачка - 7 деца;
· с. Голяма Чинка на  5,60 км. х 1,16 = 6,496 км. от  с. Токачка - 2 деца;
· с. Рибино на 7.00 км. х 1,16 = 8,12 км. от  с. Токачка – 2 деца;
· с. Бук на 8,50 км. х 1,16 = 9,86 км. от с. Токачка - 3 деца;    

· с. Раличево на 5,80 км. х 1,16 = 6,728 км. от с. Токачка - 2 деца;
· с. Кандилка на 8,10 км. х 1,16 = 9,396 км. от  с. Токачка - 1 дете;
Най-близките детски градини до с. Токачка са ДГ „Юрий Гагарин“ и ДГ „Митко Палаузов“ гр. Крумовград, които са на разстояние от с. Токачка, както следва: 20.416 км. (17,6 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

Разстоянието, което ще трябва да пропътуват в едната посока децата, ако бъде закрита ДГ ще бъде съответно:

· с. Пашинци - гр. Крумовград - 7 деца - 27,028 км. (23,3 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година). 

· с. Голяма Чинка - гр. Крумовград - 2 деца - 15,196 км. (13,1 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година) 

· с. Рибино  - гр. Крумовград – 2 деца – 16,60 км. (14,31 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година). 

· с. Бук - гр. Крумовград - 3 деца - 30,16 км. (26.00 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

· с. Раличево - гр. Крумовград - 2 деца - 27,144 км. (23,4 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година). 

· с. Кандилка  - гр. Крумовград – 1 дете – 9.90 км. (8,53 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година). 

Детска градина „Слънце“ с. Токачка се обособи като средищна градина, към която се извозват деца от населени места, в които детските градини са закрити, а именно: с. Пашинци, с. Голяма Чинка, с. Рибино, с. Бук,  с. Раличево и с. Кандилка.  Пътуващите деца се извозват по транспортната схема на общината.

        Детската градина отговаря на всички здравни изисквания, а материално-техническото оборудване е обновено. Организацията на учебния ден в детската градина е целодневна. В детската градина за децата е осигурено хранене чрез кухненски блок – закуска, преди обедна закуска – плод, обяд и следобедна закуска.

2. За учебната 2024/2025 година по данни на директора на Детска градина „Искра“ с. Странджево, община Крумовград, се очаква в детската градина да се обучават 32 деца. Броят на пътуващите 4-годишни, 5-годишни и 6-годишни деца към детската градина, която се предлага да бъде защитена е 7 деца, от следните населени места:
· с. Бряговец на  2,6 км. х 1,16 = 3,016 км. от  с. Странджево - 6 деца;
· с. Долно Черковище на 4,5 км. х 1,16 = 5,22 км. от с. Странджево - 1 дете.
Най-близката детска градина до с. Странджево е ДГ „Радост“ с. Поточница и е на разстояние 27,26 км. (23,50 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

Разстоянието, което ще трябва да пропътуват в едната посока децата до ДГ „Раост“ с. Поточница, ако бъде закрита ДГ „Искра“ с. Странджево ще бъде съответно:

· с. Странджево - с. Поточница - 18 деца - 27,26 км. (23,50 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).
· с. Бряговец - с. Поточница - 6 деца - 30,16 км. (26,0 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

· с. Долно Черковище - с. Поточница - 1 дете - 21,3 км. (18,36 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

Детска градина „Искра“ с. Странджево отговаря на всички здравни изисквания, а материалното оборудване е обновено. Организацията на учебния ден в детската градина е целодневна. В детската градина за децата е осигурено хранене чрез кухненски блок – закуска, преди обедна закуска – плод, обяд и следобедна закуска.

Мотивите за определяне на Основно училище „Иван Вазов“ село Поточница за защитено училище, са следните:

За учебната 2024/2025 година за Основно училище „Иван Вазов“ село Поточница се очаква в училището да се обучават 21 ученика. Броят на пътуващите ученици до училището е 15, които са от следните населени места:
· с. Стари чал на 6,5 км. х 1,16 = 7,54 км. от с. Поточница - 1 ученик;
· с. Джанка на 9,5 км. х 1,16 = 11,02 км. от с. Поточница - 5 ученика;
· с.  Поточарка на 1,2 км. х 1,16 = 1,392 км. от с. Поточница - 6 ученика;
· с. Морянци на 7,1 км. х 1,16 = 8,236 км. от  с. Поточница - 3 ученика.
Най-близкото училище до с. Поточница е СУ „Васил Левски“ гр. Крумовград и е на разстояние 23.664 км. (20,4 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

Разстоянието, което ще трябва да пропътуват в едната посока учениците, ако бъде закрито училището ще бъде съответно:

· с. Поточница - гр. Крумовград - 6 ученика - 23.664 км. (20,4 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

· с. Стари Чал - гр. Крумовград - 1 ученик - 28,536 км. (24,6 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

· с. Джанка - гр. Крумовград - 5 ученика - 12,644 км. (10,9 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

· с. Поточарка - гр. Крумовград - 6 ученика - 22,388 км. (19,3 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

· с. Морянци - гр. Крумовград - 3 ученика - 22,736 км. (19,6 км. х 1,16 коефициент за приравняване, съгласно Приложение към чл. 1, ал. 4 от ПМС № 121/23.06.2017 година).

Към ОУ „Иван Вазов“ с. Поточница се извозват ученици от населени места, в които училищата са закрити: с. Джанка, с. Поточарка, с. Морянци и с. Стари Чал. Пътуващите ученици се извозват по транспортната схема на общината. Извършен е основен ремонт на сградата на училището, подновена е материалната база, има организиран целодневен учебен процес и столово хранене.

Въз основа на горе изложеното и на основание чл.17, ал.1, т.3 от ЗМСМА,  чл. 54, ал. 1 и чл. 54, ал. 2 от Закона за предучилищното и училищно образование и ПМС № 121 от 23.06.2017 г. предлагам Общински съвет гр. Крумовград да вземе следните 

Р Е Ш Е Н И Я:

I. За учебната 2024/2025 година в списъка със защитените детски градини от община Крумовград да бъдат включени следните детски градини: 
1. Детска градина „Слънце“ с. Токачка, община Крумовград;
2. Детска градина „Искра“ с. Странджево, община Крумовград.
II. За учебната 2024/2025 година в списъка със защитените училища от община Крумовград да бъде включено Основно училище „Иван Вазов“ с. Поточница, община Крумовград.

     III. Кметът на община Крумовград до 10 септември 2024 година да внесе мотивирано предложение в МОН за включване на: Детска градина „Слънце“ с. Токачка, община Крумовград и Детска градина „Искра“ с. Странджево, община Крумовград в списъка на защитените детски градини за учебната 2024/2025 година.

    IV. Кметът на община Крумовград до 10 септември 2024 година да внесе мотивирано предложение в МОН за включване на Основно училище „Иван Вазов“ с. Поточница, община Крумовград  в списъка на защитените училища за учебната 2024/2025 година.
ВНЕСЪЛ ДОКЛАДНАТА: …….….…….………                   

 /Себихан Мехмед/

Изготвил: ………………

      /К. Тюрдиева/

Съгласували: 1……………



      /Н. Акиф/

   
  2…………..………


              /В. Пехливанова/
